‘सत्ता से पूर्व किया वादा पूरा करे सरकार’
जींद | लघुसचिवालय के सामने चल रहा दलित महापंचायत का धरना 18वें दिन भी जारी रहा। गुरुवार को इसकी अध्यक्षता पालाराम सैंसी ने की। उन्होंने कहा कि सांसद राजकुमार सैनी जो 36 बिरादरी के अधिकारों की बात करते हैं। उनसे अनुरोध है कि एससी वर्ग के आरक्षण बहाल करने के मामले में अपनी नीति स्पष्ट करें। ताकि एससी वर्ग का समाज अपने भविष्य के बारे में निर्णय ले सके। उन्होंने कहा कि चुनाव पूर्व भाजपा ने एससी वर्ग से वादा किया था कि अगर भाजपा सत्ता में आई तो एससी वर्ग का आरक्षण बहाल कर देगी। अब भाजपा को सत्ता में आए ढाई साल से ज्यादा समय हो गया है, लेकिन उसने अपना वादा पूरा नहीं किया है। इस मौके पर देवीदास वाल्मीकि, रोशनलाल दुग्गल, वीरभान छापड़ा, सूरजभान, मंजू टांक, राजकुमार, अमित कुमार, दयानंद कायत मौजूद रहे।
दलित महापंचायत का धरना 18वें दिन भी जारी रहा
hin_Deva hin_Deva hin_Deva